ત્રીજા વિભાગમાં માદા પ્રાણીઓના ગર્ભાશયના દર્દોની ચિકિત્સા અને ઉપચારો આપ્યા છે. ઘોડાને મુખપાક થાય ત્યારે કયાં ઔષધો આપવા, કયો ખોરાક આપવો તેનું વર્ણન છે. મારા પિતાશ્રી અશ્વોના અચ્છા જાણકાર હોવાથી ઓછું ભણેલા હોવા છતાં શાલિહોત્રશાસ્ત્રની અનેક વાતો તેમની જીભે રમતી મેં સાંભળી છે. અમારા અણપબળોટ વછેરાને તેઓ ગાજર ખવરાવતા, લીલો રજકો ખવરાવતા. છાશવારો હોય તે દિ’ માખણે ય અમારો વછેરો પામતો. અવારનવાર એના મોઢે ચણાના જોગાણનો તોખરો પણ ચડાવતા.